Onluste: Komitee sal klein ondernemings besoekOproer by die Lotsoho-winkelsentrum in Katlehong, oos van Johannesburg (12 Julie 2021) (Foto: Phill Magakoe/AFP) Die portefeuljekomitee oor kleinondernemingsontwikkeling het Saterdag tydens ŉ dringende vergadering onderneem om besoek af te lê aan KwaZulu-Natal en Gauteng om die impak te bepaal van skade en plundery aan klein ondernemings. Die doel van die besoek is om by kleinondernemingseienaars te hoor watter ingryping hulle van die regering verwag. Violet Siwela, voorsitter van die komitee, het gesê die komitee het eerstehandse inligting nodig van sake-eienaars om ŉ doelgemaakte ingryping van die departement aan te beveel. “Die komitee speel ŉ oorsigtelike rol oor die werk van die departement, maar in hierdie stadium sal ons eers die provinsies besoek om die situasie te assesseer – nie om ŉ oorsigbesoek af te lê nie.” Datums vir die besoeke is nog nie bekendgemaak nie.